CELEX: 62014TN0126
Language: da
Date: 2014-02-21 00:00:00
Title: Sag T-126/14: Sag anlagt den 21. februar 2014 — Nederlandene mod Kommissionen

14.4.2014   
            
            
               DA
            
            
               Den Europæiske Unions Tidende
            
            
               C 112/61
            
         Sag anlagt den 21. februar 2014 — Nederlandene mod Kommissionen
   (Sag T-126/14)
   2014/C 112/78
   Processprog: nederlandsk
   
      Parter
   
   
      Sagsøger: Kongeriget Nederlandene (ved M. Bulterman og J. Langer, som befuldmægtigede)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Den anfægtede afgørelses artikel 1 og bilaget til afgørelsen annulleres, for så vidt som denne afgørelse og bilaget hertil vedrører renter med et beløb på 4 703 231,78 EUR, som Nederlandene angiveligt ikke har beregnet for en række fordringer vedrørende for sent betalte tillægsafgifter og retsstridigt udbetalt eksportrestitution.
            
         
               —
            
            
               Subsidiært annulleres den anfægtede afgørelses artikel 1 og bilaget til afgørelsen, for så vidt som denne afgørelse og bilaget hertil vedrører renter med et beløb på 3 208 935,04 EUR, som Nederlandene angiveligt med urette ikke har beregnet for en række fordringer vedrørende for sent betalte tillægsafgifter.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Søgsmålet tilsigter en delvis annullation af Kommissionens gennemførelsesafgørelse 2013/763/EU af 12. december 2013 om udelukkelse fra EU-finansiering af visse udgifter, som medlemsstaterne har afholdt for Den Europæiske Udviklings- og Garantifond for Landbruget (EUGFL), Garantisektionen, Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) (meddelt under nummer C(2013) 8743) (EUT L 338, s. 81).
   Sagsøgeren har til støtte for søgsmålet anført tre anbringender.
   
               1.
            
            
               Med det første anbringende gøres det gældende, at der foreligger en tilsidesættelse af begrundelsespligten, idet den anfægtede afgørelse er begrundet på en ufuldstændig og uforståelig måde.
            
         
               2.
            
            
               Det andet anbringende vedrører en tilsidesættelse af artikel 13, stk. 2, TEU som følge af en finansiel korrektion i forbindelse med forrentninger, uden at der findes et retsgrundlag herfor i EU-retten, og/eller en urigtig anvendelse af ækvivalensprincippet som følge af antagelsen om, at Nederlandene på det relevante tidspunkt opkrævede renter af sammenlignelige nationale fordringer.
            
         
               3.
            
            
               Tredje anbringende om en tilsidesættelse af princippet om omhu, sammenholdt med artikel 8, stk. 2, i forordning (EØF) nr. 729/70 (1) og artikel 5, stk. 2, i forordning (EØF) nr. 595/91 (2), da der ikke før den 16. oktober 2006 er blevet truffet en afgørelse vedrørende ubetalte fordringer.
            
         
      (1)  Rådets forordning (EØF) nr. 729/70 af 21.4.1970 om finansiering af den fælles landbrugspolitik, EFT 1970 I, s. 196.
   
      (2)  Rådets forordning (EØF) nr. 595/91 af 4.3.1991 om uregelmæssigheder og tilbagebetaling af beløb, der uberettiget er udbetalt inden for rammerne af finansieringen af den fælles landbrugspolitik samt om oprettelse af et informationssystem på dette område samt om ophævelse af forordning (EØF) nr. 283/72, EFT L 67, s. 11.